शब्दकोशलाई अङ्ग्रेजीमा 'डिक्सनरी' भनिन्छ । 'डिक्सनरी' शब्द ल्याटिन शब्द 'डिक्सनरियस्' बाट लिएको हो । जसको अर्थ हो 'शब्दहरूको समूह ।' सन् 1225 मा एक अङ्ग्रेज विद्वान् जोन गारल्याण्डले पहिलोपल्ट शब्दकोशको लागि 'डिक्सनरी' शब्दको प्रयोग गरे । सन् 1552 मा पहिलोपल्ट रिचर्ड हृयू लोट नामक व्यक्तिद्वारा निर्मित अङ्ग्रेजी शब्दकोश पाठकसामु प्रकाशमा आयो जसको नाम थियो- 'एक्सेडेरियम एन्गलीको ल्याटिनम-प्रो टायर नकुलिस' । यसमा 26 हजार शब्द थियो जुन निकै लोकप्रिय पनि भयो ।